CELEX: 62014TN0498
Language: bg
Date: 2014-07-02 00:00:00
Title: Дело T-498/14: Жалба, подадена на 2 юли 2014 г.  — Deutsche Umwelthilfe/Комисия

22.9.2014   
            
            
               BG
            
            
               Официален вестник на Европейския съюз
            
            
               C 329/20
            
         Жалба, подадена на 2 юли 2014 г. — Deutsche Umwelthilfe/Комисия
   (Дело T-498/14)
   2014/C 329/28
   Език на производството: немски
   
      Страни
   
   
      Жалбоподател: Deutsche Umwelthilfe eV (Радолфцел, Германия) (представители: R. Klinger и R. Geulen, Rechtsanwälte)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението,
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага следното.
   Искане за достъп до писмената кореспонденция между Европейската комисия и предприятията Honeywell и DuPont, респ. автомобилните производители, относно новия охладител R1234yf.
   
               —
            
            
               Жалбоподателят твърди, че Комисията е нарушила правото му на достъп по член 6, параграф 1, изречение първо от Регламент (ЕО) № 1367/2006 (1). Съгласно цитираната норма достъп до документите на институциите трябвало да се предоставя винаги, когато те се отнасят до емисии в околната среда. В член 6, параграф 1, изречение първо от Регламент № 1367/2006 се съдържала правна презумпция за предимството на интереса от разкриване на информацията пред интереса от закрила на предприятията.
            
         
               —
            
            
               Жалбоподателят също така твърди, че член 6, параграф 1, първо изречение от Регламент № 1367/2006 представлява изрично правило за тълкуване на член 4, параграф 2, първо и второ тире от Регламент (ЕО) № 1049/2001 (2). Член 6, параграф 1, изречение първо от Регламент № 1367/2006 модифицирал постановките на Регламент № 1049/2001, когато документите се отнасят до емисии в околната среда. Жалбоподателят посочва, че непредоставените документи вероятно съдържат информация за охладителите R1234yf и R134a, които са вредни за здравето и за климата, и че за количеството токсичен флуороводород може да се направи извод от становищата, оценките и предложенията на автомобилни производители и производители на охладители относно употребата на тези химикали.
            
         
               —
            
            
               При условията на евентуалност жалбоподателят изтъква, че достъп до поисканите документи трябва да бъде предоставен дори на основание член 2, параграф 1 от Регламент № 1049/2001. Не били изпълнени условията, за да се приложи изключението по член 4, параграф 2, първо тире от Регламент № 1049/2001. Освен това налице бил по-висш интерес от консултиране на документите, предвид съществените рискове за здравето, свързани с използването на охладителя.
            
         
      (1)  Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, стр. 13; Специално издание на български език, 2007 г., глава 15, том 17, стр. 126).
   
      (2)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).